title: Neuvoston päätös (YUTP) 2017/1424, annettu 4 päivänä elokuuta 2017, pienaseiden ja kevyiden aseiden sekä tavanomaisten ampumatarvikkeiden laittoman kaupan ja liiallisen keskittymisen riskin vähentämiseen tähtäävän Etyjin toiminnan tukemisesta entisessä Jugoslavian tasavallassa Makedoniassa ja Georgiassa

text:
               5.8.2017

               FI

               Euroopan unionin virallinen lehti

               L 204/82

         NEUVOSTON PÄÄTÖS (YUTP) 2017/1424,
   annettu 4 päivänä elokuuta 2017,
   pienaseiden ja kevyiden aseiden sekä tavanomaisten ampumatarvikkeiden laittoman kaupan ja liiallisen keskittymisen riskin vähentämiseen tähtäävän Etyjin toiminnan tukemisesta entisessä Jugoslavian tasavallassa Makedoniassa ja Georgiassa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
   sekä katsoo seuraavaa:

               (1)

               Eurooppa-neuvosto hyväksyi joulukuun 15 ja 16 päivänä 2005 EU:n strategian pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumiseksi, jäljempänä ’EU:n pienasestrategia’. EU:n pienasestrategiassa korostettiin, että pienaseiden ja kevyiden aseiden laittomasta kaupasta ja liiallisesta keskittymisestä aiheutuvan riskin minimoimiseksi olisi erityisesti tarkasteltava Itä- ja Kaakkois-Euroopassa sijaitsevia mittavia pienaseiden ja kevyiden aseiden varastoja sekä niiden konfliktialueille leviämisen tapoja.

               (2)

               Yhtenä EU:n pienasestrategian tavoitteena on edistää tosiasiallista monenvälisyyttä kehitettäessä pienaseiden ja kevyiden aseiden sekä niissä käytettävien ampumatarvikkeiden tarjonnan ja epävakauttavan leviämisen vastaisia kansainvälisiä, alueellisia sekä unionin ja sen jäsenvaltioiden sisäisiä järjestelyjä. EU:n pienasestrategiaan sisältyvässä toimintasuunnitelmassa Euroopan turvallisuus- ja yhteistyöjärjestö (Etyj) mainitaan yhtenä alueellisista organisaatioista, joiden kanssa tulisi kehittää yhteistyötä.

               (3)

               EU:n pienasestrategia sisältää nimenomaisia säännöksiä Etyjin toimien tukemisesta pienaseiden ja kevyiden aseiden sekä niissä käytettävien ampumatarvikkeiden laittoman kaupan torjumiseksi ja Etyjin osallistujavaltioiden ylimääräisten asevarastojen tuhoamiseksi. Unioni osallistuu erityisesti Itä-Euroopassa kylmän sodan ajalta peräisin olevien pienaseiden ja kevyiden aseiden sekä tavanomaisten ampumatarvikkeiden ylijäämävarastojen vähentämistoimiin tekemällä yhteistyötä Etyjin kanssa, jonka apua asianomaiset osallistujavaltiot ovat pyytäneet.

               (4)

               Etyjin osallistujavaltiot hyväksyivät vuonna 2000 pienaseita ja kevyitä aseita koskevan Etyjin asiakirjan, jossa ne sitoutuivat torjumaan pienaseiden ja kevyiden aseiden laitonta kauppaa sen kaikilla osa-alueilla. Kyseisessä asiakirjassa korostetaan myös pienaseiden ja kevyiden aseiden liiallisen keskittymisen ja niiden varastojen riittämättömän hallinnan ja turvallisuuden mahdollisia epävakauttavia vaikutuksia kansalliseen, alueelliseen ja kansainväliseen turvallisuuteen.

               (5)

               Etyjin osallistujavaltiot hyväksyivät lisäksi vuonna 2003 Etyjin asiakirjan tavanomaisten ampumatarvikkeiden varastoista ja totesivat siinä, että tavanomaisten ampumatarvikkeiden liiallinen keskittyminen muodostaa turvallisuusriskin. Tämän riskin huomioon ottamiseksi ne päättivät laatia käytännön menettelyn, jolla tuetaan tavanomaisten ampumatarvikkeiden ylijäämävarastojen tuhoamista ja/tai parannetaan varastojen hallintaa ja turvallisuuskäytäntöjä.

               (6)

               Etyjin asiakirjoissa pienaseista ja kevyistä aseista sekä tavanomaisten ampumatarvikkeiden varastoista pidetään tuhoamista ensisijaisena menetelmänä pienaseiden ja kevyiden aseiden ylijäämävarastojen hävittämiseksi.

               (7)

               Vuonna 2016 entinen Jugoslavian tasavalta Makedonia ja Georgia esittivät Etyjin turvallisuusyhteistyöfoorumilla Etyjin osallistujavaltioille pienaseita ja kevyitä aseita sekä tavanomaisien ampumatarvikkeiden varastoja koskevien Etyjin asiakirjojen mukaisen pyynnön saada apua pienaseiden ja kevyiden aseiden turvallisuuden parantamiseen ja tavanomaisten ampumatarvikkeiden tuhoamiseen.

               (8)

               Unioni tuki aiemmin Etyjin toimia neuvoston päätöksellä 2012/662/YUTP (1). Päätöksellä, jonka täytäntöönpano päättyi vuonna 2015, rahoitettiin pienaseiden ja kevyiden aseiden ylijäämävarastojen tuhoamiseen, turvallisuuden ja asevarastojen hallinnan parantamiseen, asianmukaisen aserekisterinpidon kehittämiseen ja tavanomaisten aseiden siirtojen valvonnan parantamiseen tähtääviä toimia.

               (9)

               Neuvosto hyväksyi 19 päivänä joulukuuta 2016 päätöksen (YUTP) 2016/2356 (2). Pienaseiden ja kevyiden aseiden valvonnasta vastaavan Kaakkois-Euroopan selvitystoimiston, jäljempänä ’SEESAC’, hankkeen uusi vaihe perustuu neuvoston päätöksen 2013/730/YUTP (3) nojalla saavutettuihin tuloksiin, ja samalla säilytetään kokonaisvaltainen lähestymistapa turvallisuusuhkaan, jonka pienaseet ja kevyet aseet aiheuttavat alueella. Hankkeella pyritään erityisesti koordinoimaan aloitteita entisessä Jugoslavian tasavallassa Makedoniassa poliisin varastojen hallinnointikyvyn parantamiseksi,

         ON HYVÄKSYNYT TÄMÄN PÄÄTÖKSEN:
   1 artikla
   1.   Edistääkseen rauhaa ja turvallisuutta sekä todellista monenvälisyyttä kansainvälisellä ja alueellisella tasolla unioni pyrkii seuraaviin tavoitteisiin:

               —

               edistetään rauhaa ja turvallisuutta unionin naapurialueilla vähentämällä pienaseiden ja kevyiden aseiden sekä tavanomaisten ampumatarvikkeiden laittoman kaupan ja liiallisen keskittymisen aiheuttamaa uhkaa Etyjin alueella,

               —

               tuetaan tosiasiallista monenvälisyyttä alueellisella tasolla edistämällä Etyjin toimia pienaseiden ja kevyiden aseiden sekä tavanomaisten ampumatarvikkeiden liiallisen keskittymisen ja laittoman kaupan torjumiseksi.

         2.   Edellä 1 kohdassa tarkoitetun tavoitteen saavuttamiseksi unioni toteuttaa seuraavat toimenpiteet:

               —

               vähennetään pienaseiden ja kevyiden aseiden laittoman leviämisen riskiä entisessä Jugoslavian tasavallassa Makedoniassa,

               —

               hävitetään ampumatarvikkeiden ylijäämävarastoja Georgiassa.

         Yksityiskohtainen kuvaus tässä kohdassa tarkoitetuista hankkeista on esitetty liitteessä.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   Edellä 1 artiklan 2 kohdassa tarkoitettujen hankkeiden teknisestä toteutuksesta vastaa Etyjin sihteeristö.
   3.   Etyjin sihteeristö suorittaa tehtävänsä korkean edustajan alaisuudessa. Tätä varten korkea edustaja sopii tarvittavista järjestelyistä Etyjin sihteeristön kanssa.
   3 artikla
   1.   Rahoitusohje 1 artiklan 2 kohdassa tarkoitettujen hankkeiden toteuttamiseksi on 1 353 878,52 euroa.
   2.   Edellä 1 kohdassa vahvistetulla määrällä rahoitettavia menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Komissio valvoo 1 kohdassa tarkoitettujen menojen asianmukaista hallintoa. Tätä varten se tekee Etyjin sihteeristön kanssa rahoitussopimuksen. Rahoitussopimuksessa on määrättävä, että Etyjin sihteeristön on varmistettava unionin osuuden näkyvyys sen suuruuden mukaisesti.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle kyseisessä prosessissa mahdollisesti ilmenevistä vaikeuksista ja rahoitussopimuksen tekopäivästä.
   4 artikla
   Korkea edustaja raportoi neuvostolle tämän päätöksen täytäntöönpanosta Etyjin sihteeristön laatimien säännöllisten raporttien perusteella. Nämä raportit ovat perustana neuvoston suorittamalle arvioinnille. Komissio raportoi 1 artiklan 2 kohdassa tarkoitettujen hankkeiden täytäntöönpanon rahoitusnäkökohdista.
   5 artikla
   1.   Tämä päätös tulee voimaan päivänä, jona se hyväksytään.
   2.   Tämän päätöksen voimassaolo päättyy 36 kuukauden kuluttua päivästä, jona 3 artiklan 3 kohdassa tarkoitettu rahoitussopimus tehdään. Tämän päätöksen voimassaolo päättyy kuitenkin kuuden kuukauden kuluttua sen voimaantulosta, jos rahoitussopimusta ei ole siihen mennessä tehty.

      Tehty Brysselissä 4 päivänä elokuuta 2017.

            Neuvoston puolesta

            Puheenjohtaja

         M. MAASIKAS

      (1)  Neuvoston päätös 2012/662/YUTP, annettu 25 päivänä lokakuuta 2012, pienaseiden ja kevyiden aseiden laittoman kaupan ja liiallisen keskittymisen riskiä Euroopan turvallisuus- ja yhteistyöjärjestön (ETYJ) toiminta-alueella vähentävän toiminnan tukemisesta (EUVL L 297, 26.10.2012, s. 29).

      (2)  Neuvoston päätös (YUTP) 2016/2356, annettu 19 päivänä joulukuuta 2016, pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian mukaisten SEESACin aseriisunta- ja asevalvontatoimien tukemisesta Kaakkois-Euroopassa (EUVL L 348, 21.12.2016, s. 60).

      (3)  Neuvoston päätös 2013/730/YUTP, annettu 9 päivänä joulukuuta 2013, pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian mukaisten SEESACin aseriisunta- ja asevalvontatoimien tukemisesta Kaakkois-Euroopassa (EUVL L 332, 11.12.2013, s. 19).

      LIITE
      1.   Taustaa
      Vuonna 2016 kaksi Etyjin osallistujavaltiota – entinen Jugoslavian tasavalta Makedonia ja Georgia – pyysivät tukea toimille, jotka liittyvät turvallisuuden parantamiseen pienaseiden ja kevyiden aseiden osalta ja tavanomaisten ampumatarvikkeiden ylijäämävarastojen hävittämiseen.
      Vuonna 2016 entinen Jugoslavian tasavalta Makedonia ilmoitti tarvitsevansa apua pienaseiden ja kevyiden aseiden sekä ampumatarvikkeiden varastotilojen fyysisen ja tietoteknisen turvallisuuden parantamisessa 15 rajapoliisiasemalla ja yhdessä alueellisessa raja-asioiden keskuksessa. Lisäksi pyynnössä todettiin, että sisäasiainministeriön valmiuksia on tarpeen lisätä parantamalla virka-aseiden varastojen hallintaa koskevia menettelyjä. Etyjin operaatio Skopjessa on tukenut sisäasiainministeriötä jatkuvasti turvallisuuskysymyksissä helpottamalla rajojen yli ulottuvia yhteisiä harjoituksia, järjestämällä järjestäytyneen rikollisuuden torjuntaa koskevaa koulutusta, rajavalvonnalla maastossa, suorittamalla kasvojen tunnistusta ja profiloimalla. Sisäasiainministeriö on nykyisen yhteistyön pohjalta määrittänyt Etyjin Skopje-operaation täytäntöönpanokumppaniksi turvallisuuden parantamisessa ja valmiuksien kehittämisessä.
      Kylmän sodan jälkeen Georgian puolustusministeriölle jäi huomattavat varastot neuvostoajan tavanomaisia ampumatarvikkeita. Joitakin näistä varastoista on saatu vähennettyä osana kansallisia toimia ja kansainvälisiä ja kahdenvälisiä avustushankkeita. Vuosina 2005–2013 saatiin päätökseen kolme hanketta ohjattujen ja ohjaamattomien rakettien hävittämiseksi Naton materiaalihuoltolaitoksen ja Yhdysvaltojen ulkoasiainministeriön tuella. Vuosina 2007, 2011 ja 2012 Etyj ja UNDP tukivat myös ohjattujen ja ohjaamattomien ilmasta laukaistavien rakettien ja niiden vaarallisten komponenttien jäljellä olevien ylijäämävarastojen käyttöä, käsittelyä ja hävittämistä koskevia hankkeita. Lisäksi Etyj avusti vuosina 2012–2016 rypäleammusten, pommien ja tykistöammusten hävittämisessä.
      Vuonna 2016 Georgia esitti Etyjin turvallisuusyhteistyöfoorumille uuden avunpyynnön koskien tavanomaisten ampumatarvikkeiden 461 tonnin suuruisen ylijäämävaraston hävittämistä, sisältäen 121 tonnia tykistöammuksia ja 340 tonnia pommeja. Vaikka Etyj ei tällä hetkellä toimi kentällä Georgiassa, järjestö on saanut aikaan hyviä tuloksia maassa toteutetuissa ampumatarvikkeiden hävittämishankkeissa. Etyj ja Georgia ovat perustaneet yhteistyöjärjestelyn kehittämällä ohjelman ”Programme for Demilitarisation Works of Outdated, Written off and Obsolete Ammunitions Existing at the Military Bases in Georgia”. Huhtikuussa 2014 Etyjin sihteeristö ja Georgia allekirjoittivat yhteisymmärryspöytäkirjan, jossa säädetään ohjelman toteutuksen tarkemmista yksityiskohdista.
      Päätöksen 2012/662/YUTP onnistuneen täytäntöönpanon jälkeen nykyisissä hankkeissa keskitytään edelleen tehostamaan pienaseiden ja kevyiden aseiden sekä ampumatarvikkeiden kansallista valvontaa ja auttamaan entistä Jugoslavian tasavaltaa Makedoniaa ja Georgiaa noudattamaan tämän alan kansainvälisiä sitoumuksiaan.
      2.   Yleinen tavoite
      Turvallisuustilanteen parantaminen Kaakkois-Euroopan ja Etelä-Kaukasian alueilla lieventämällä pienaseiden ja kevyiden aseiden sekä tavanomaisten ampumatarvikkeiden laittoman leviämisen uhkaa.
      3.   Hankkeiden kuvaus
      Hankkeet perustuvat aiempiin ja käynnissä oleviin Etyjin toimiin, joilla pyritään vähentämään ylijäämävarastoja, parantamaan turvallisuutta ja estämään pienaseiden ja kevyiden aseiden sekä ampumatarvikkeiden varkauksia, edistäen näin terrorisminvastaisia toimia, kun Etyjin osallistujavaltiot voivat puuttua yhteen terroristiverkostojen hankintalähteistä.
      3.1   Hanke 1: Vähennetään pienaseiden ja kevyiden aseiden laittoman leviämisen riskiä entisessä Jugoslavian tasavallassa Makedoniassa
      3.1.1   Tavoite
      Lisätään entisen Jugoslavian tasavallan Makedonian sisäasianministeriön valmiuksia huolehtia pienaseiden ja kevyiden aseiden sekä ampumatarvikkeiden varastojen suojaamisesta ja vähennetään näin näiden aseiden ja tarvikkeiden laittoman leviämisen riskiä esimerkiksi terrorismitarkoituksiin.
      3.1.2   Kuvaus
      Sisäasianministeriö totesi Etyjille osoittamassaan avunpyynnössä, että pienaseiden ja kevyiden aseiden sekä ampumatarvikkeiden varastointiin käytetyt tilat eivät ole riittävän suojattuja 15 rajapoliisiasemalla ja yhdessä alueellisessa raja-asioiden keskuksessa. Gosincen lähellä olevalle rajapoliisiasemalle huhtikuussa 2015 tehdyn iskun yhteydessä tapahtuneen aseiden ja ampumatarvikkeiden varkauden jälkeen rajapoliisiasemilla olevien pienaseiden ja kevyiden aseiden sekä ampumatarvikkeiden varastojen turvallisuus arvioitiin kattavasti. Vastauksena avunpyyntöön Etyjin Skopje-operaatio teki tarvearvioinnin, johon kuului vierailu kaikille 15 rajapoliisiasemalle ja alueelliseen raja-asioiden keskukseen. Etyj määritti useita haasteita, jotka liittyvät pienaseiden ja kevyiden aseiden sekä ampumatarvikkeiden varastojen turvallisuuteen näillä asemilla, kuten että nykyisten varastotilojen fyysistä turvallisuutta on parannettava, rekisteröintimenettelyjä on tehostettava, henkilöstön valmiuksia huolehtia virka- ja takavarikoiduista pienaseista ja kevyistä aseista on lisättävä sekä sisäasiainministeriön valmiuksia estää pienaseiden ja kevyiden aseiden leviäminen sen varastoista on parannettava.
      3.1.3   Odotetut tulokset
      Tällä toimella Etyjin Skopje-operaatio jatkaa toimiaan, joilla on tarkoitus kehittää sisäasianministeriön valmiuksia järjestäytyneen rikollisuuden ja terrorismin torjunnassa. Hankkeella edistetään seuraavien erityisten tulosten saavuttamista:

                  Tulos 1: Pienaseiden ja kevyiden aseiden sekä ampumatarvikkeiden varastojen fyysinen ja tietotekninen turvallisuus ovat parantuneet 15 rajapoliisiasemalla ja yhdessä alueellisessa raja-asioiden keskuksessa.
                  Indikaattorit:

                              —

                              15 rajapoliisiasemalla ja yhdessä alueellisessa raja-asioiden keskuksessa on varastotilat, joiden fyysistä ja tietoteknistä turvallisuutta on parannettu.

                  Tulos 2: Sisäasianministeriöllä on paremmat valmiudet huolehtia pienaseiden ja kevyiden aseiden varastojen hallinnoinnista.
                  Indikaattorit:

                              —

                              On olemassa standardoidut toimintamenettelyt virka-aseiden hallintaa varten;

                              —

                              on järjestetty yksi kurssi kouluttajien kouluttamiseksi;

                              —

                              on järjestetty 16 paikan päällä tapahtuvaa koulutusta 15 rajapoliisiasemalla ja yhdessä alueellisessa raja-asioiden keskuksessa.

            3.1.4   Hankkeen toteutuksesta vastaava ryhmä
      Hankkeen toteutuksesta vastaava ryhmä muodostuu lainvalvontahankkeiden koordinaattorista ja projektiassistentista. Hankkeen toteutuksesta vastaava ryhmä huolehtii hankkeen koko elinkaaren hallinnasta hankkeen tulosten tehokkaaksi saavuttamiseksi, myös oikeudellisten, hallinnollisten, seurantaa ja tarkistusta koskevien sääntöjen laadinnasta sekä raportoinnista.
      3.1.5   Toiminta
      3.1.5.1   Tarjouspyyntöasiakirjat
      Tarjouspyyntöasiakirjat 15 rajapoliisiaseman ja yhden alueellisen raja-asioiden keskuksen turvallisuuden parantamiseksi perustuvat kansallisten säännösten ja Etyjin pienaseiden ja kevyiden aseiden sekä ampumatarvikkeiden varastoja koskevien parhaiden käytäntöjen mukaisiin rakennussuunnitelmaeritelmiin. Sisäasiainministeriö hankkii joltakin yritykseltä palvelut rakennussuunnitelmaeritelmien laatimiseksi. Valittu tarjoaja laatii ja toimittaa Etyjin Skopje-operaatiolle ja sisäasiainministeriöön kaikki asiaankuuluvat rakennussuunnitelma-asiakirjat varmistaen, että tämä tapahtuu koordinoidusti ja että kaikki kansalliset sääntelyviranomaiset ovat hyväksyneet ne ja että ne noudattavat Etyjin sääntöjä ja menettelyjä.
      3.1.5.2   Turvallisuuden parantaminen
      Sisäasiainministeriö laatii avointa tarjouskilpailua varten tarvittavat asiakirjat ja toteuttaa tarjouskilpailun rakennustöiden ja tietoturvalaitteistojen osalta Etyjin sääntöjä ja määräyksiä noudattaen. Valittu toimeksisaaja toteuttaa turvatoimet noudattaen hyväksyttyä rakennussuunnitelmaa. Hankkeen toteutuksesta vastaava ryhmä järjestää turvatoimien täytäntöönpanon seurannan ja teknisen valvonnan ja huolehtii siitä, että ne vastaavat asiaankuuluvia teknisiä vaatimuksia.
      3.1.5.3   Vakioitujen toimintaohjeiden laatiminen aseiden ja ampumatarvikkeiden käsittelyä varten
      Hankkeen toteutuksesta vastaava ryhmä kokoaa työryhmän, joka muodostuu Etyjin edustajista ja sisäasiainministeriön asianomaisten osastojen edustajista, mukaan lukien pienaseiden ja kevyiden aseiden keskusyhteyspiste, käyttöyksikkö, salaustekniikan ja videovalvonnan osasto, rakennusvalvontaosasto, oikeudellinen osasto, rajaliikenne- ja muuttoliikeasioiden yksikkö sekä yleisen turvallisuuden virasto. Työryhmä kokoontuu neljä kertaa vakioitujen toimintaohjeiden laatimista varten, ja sitä avustaa yksi kansallinen ja yksi kansainvälinen asiantuntija. Vakioiduissa toimintaohjeissa annetaan sisäasianministeriön henkilöstölle neuvoja ja ohjeita siitä, miten uusia teknisiä ja tietoteknisiä välineitä käytetään standardoidulla tavalla.
      3.1.5.4   Koulutus
      Hankkeen toteutuksesta vastaava ryhmä huolehtii uusien vakioitujen toimintaohjeiden koulutuksessa käytettävän käsikirjan laadinnasta, mukaan lukien asiantuntijan palkkaamisesta sen laadintaa varten, käsikirjan painatuksesta ja jakelusta asiaankuuluvalle sisäasiainministeriön henkilöstölle sekä sen käännättämisestä englanniksi. Englanninkieliset käsikirjat jaetaan muille Etyjin kenttäoperaatioille ja Etyjin sihteeristölle antamaan näkyvyyttä sekä materiaalin myöhempää käyttöä varten.
      Hankkeen toteutuksesta vastaava ryhmä järjestää kouluttajien kouluttamiseksi kurssin 30 nimetylle edustajalle neljästä raja-asioiden alueellisesta keskuksesta ja kahdeksasta sisäasioiden yksiköstä; koulutuksen tarkoituksena on lisätä tietämystä uusien turvallisuus- ja tietoteknisten järjestelmien käytöstä uusituissa varastotiloissa. Tämän jälkeen koulutetut kouluttajat antavat maanlaajuisesti koulutusta alueellisissa keskuksissaan ja yksiköissään varmistaen näin toiminnan jatkuvuuden.
      3.1.5.5   Unionin näkyvyys
      Näkyvyyttä lisäävien toimien tarkoituksena on antaa julkisuuteen tietoa siitä, että unioni tukee aseiden ja ampumatarvikkeiden leviämisriskin vähentämistä Etyjin toteuttamien toimien avulla. Näkyvyyttä lisäävissä tapahtumissa keskitytään lisäämään valikoidun yleisön ja laajan yleisön tietoisuutta tähän hankkeeseen sisältyvien erityistoimien toteuttamisesta, niiden vaikutuksesta hallitsemattoman leviämisen aiheuttaman uhkan lievittämiseen ja alueen yleisestä vakaudesta. Näkyvyyttä lisäävissä toimissa noudatetaan hankkeen näkyvyyttä koskevaa suunnitelmaa. Tarkoituksena on laatia erityyppistä materiaalia hankkeen tulosten esittelemiseksi kohdeyleisölle. Siihen kuuluu rullajulisteita, julisteita, esitteitä, valokuva- ja videomateriaalia sekä tulosten esittelyä erilaisissa näkyvyyttä lisäävissä tapahtumissa.
      3.2   Hanke 2: Ampumatarvikkeiden ylijäämävarastojen hävittäminen Georgiassa
      3.2.1   Tavoite
      Tuetaan ampumatarvikevarastojen hallinnoinnin parantamista Georgiassa hävittämällä 461 tonnin ampumatarvikeylijäämä.
      3.2.2   Kuvaus
      Georgia pyysi vuonna 2016 apua tavanomaisten ampumatarvikkeiden 461 tonnin ylijäämävaraston hävittämiseen ”Programme for Demilitarisation Works of Outdated, Written off and Obsolete Ammunitions Existing at the Military Bases in Georgia” -ohjelman, jäljempänä ’ohjelma’, mukaisesti. Vuosina 2007, 2011–2012 ja 2014–2016 toteutettujen Etyjin hankkeiden jatkotoimena Etyjin sihteeristö tukee Georgiaa sen pyrkiessä lisäämään valmiuksiaan ampumatarvikkeiden varastojen hallinnointia varten.
      3.2.3   Odotetut tulokset
      Tulos 1: Tavanomaisten ampumatarvikkeiden käytettävissä olevien ylijäämien vähentäminen turvallisella ja ympäristön kannalta vaarattomalla tavalla.
      Indikaattorit:

                  —

                  461 tonnin ampumatarvikeylijäämän hävitys.

                  —

                  Allekirjoitettu kumppanuussopimus täytäntöönpanoa varten.

                  —

                  Hankkeen henkilöstön palkkaus.

                  —

                  Laadunvarmistusohjelman kehitys.

                  —

                  Neljännesvuosittaiset edistymisraportit.

                  —

                  Neljännesvuosittaiset ympäristöraportit.

            3.2.4   Hankkeen toteutuksesta vastaava ryhmä
      Hankkeen toteutuksesta vastaava ryhmä muodostuu projektipäälliköstä, projektiassistentista, yhdestä paikallisesta konsultista ja kahdesta kansainvälisestä konsultista. Projektipäällikkö on Etyjin virkamies, jolla on olemassa oleva sopimussuhde. Projektiassistentti, paikallinen konsultti ja kansainväliset konsultit palkataan Etyjin nykyisten sääntöjen ja määräysten mukaisesti. Hankkeen toteutuksesta vastaava ryhmä huolehtii oikeudellisten, hallinnollisten, seurantaa ja tarkistusta koskevien sääntöjen laadinnasta hankkeen tulosten tehokkaaksi saavuttamiseksi sekä laadunvarmistusohjelman toteuttamisesta.
      3.2.5   Täytäntöönpanokumppani
      Georgia on antanut ohjelmaan sisältyvien toimien toteutuksen valtion sotilaallis-tieteellis-teknisen keskuksen, jäljempänä ’DELTA’, hoidettavaksi. DELTAlla on Georgian puolustusministeriön asetuksella nro 321 vuonna 2005 annettu yksinoikeus Georgiassa ampumatarvikkeiden sotilaskäytöstä poistamiseen ja ampumatarvikkeiden tuhoamiseen. DELTA on siitä lähtien toiminut kaikkien hävittämistoimissa mukana olevien kansainvälisten järjestöjen täytäntöönpanokumppanina, muun muassa Naton, UNDP:n ja Etyjin kumppanina. DELTA sai vuonna 2016 päätökseen Etyjin tukeman hankkeen, jossa hävitettiin 620 tonnia ilmasta laukaistavia raketteja, pommeja ja tykistöammuksia.
      3.2.6   Toiminta
      3.2.6.1   Ampumatarvikkeiden ylijäämävarastojen hävittäminen
      DELTA on tutkinut hävitettävien ampumatarvikkeiden tilannetta ja kehittänyt teknologiaa, laatinut ohjeita ja asiakirjoja hävittämisprosessista. Lisäksi DELTA on aloittanut prosessin 340 tonnin pommivaraston kuljettamiseksi niiden varastointipaikasta loppusijoituslaitokseen Phonichalaan, antanut koulutusta projektihenkilöstölle ja aloittanut purkamistoimet. Räjähdysalttiit komponentit hävitetään räjäyttämällä ne avolouhoksessa Vazianissa sijaitsevalla ampuma-alueella. Dedoplitskaron laitoksessa hävitetään 121 tonnia tykistökranaatteja. DELTA valvoo hävitystoimien ympäristövaikutuksia kuukausittain toteutettavilla testeillä.
      3.2.6.2   Unionin näkyvyys
      Näkyvyyttä lisäävissä toimissa keskitytään lisäämään valikoidun yleisön ja suuren yleisön tietoisuutta ampumatarvikkeiden hävitysoperaatioiden toteuttamisesta ja niiden vaikutuksista ampumatarvikkeiden varastojen hallinnointivalmiuksien lisäämiseen Georgiassa.
      4.   Edunsaajat
      Hankkeista suoraan etua saavat ovat entisen Jugoslavian tasavallan Makedonian ja Georgian kansalliset instituutiot, jotka vastaavat pienaseiden ja kevyiden aseiden ja ampumatarvikkeiden turvallisuudesta ja hallinnoinnista. Hankkeen toiminnat ovat pienaseita ja kevyitä aseita sekä ampumatarvikkeita koskevien kansallisten strategioiden mukaisia ja ne sovitetaan yhteen kummankin maan kansainvälisten sitoumusten kanssa. Molempien maiden väestö, Kaakkois-Euroopan, Etelä-Kaukasian ja unionin väestö, joihin kohdistuu pienaseiden ja kevyiden aseiden sekä ampumatarvikkeiden leviämisen riski, hyötyvät myös välillisesti hankkeen toiminnoista.
      5.   Kesto
      Hankkeiden arvioitu kokonaiskesto on 36 kuukautta.
      6.   Hankkeiden teknisestä toteutuksesta vastaava organisaatio
      Tämän päätöksen yleisestä teknisestä toteutuksesta vastaa Etyjin sihteeristö.
      7.   Ohjauskomitea
      Tämän hankkeen ohjauskomitea muodostuu korkean edustajan edustajasta ja tämän liitteen 6 kohdassa tarkoitetun toteutuksesta vastaavan organisaation edustajasta. Ohjauskomitea tarkastelee tämän päätöksen täytäntöönpanoa säännöllisesti, vähintään joka kuudes kuukausi, myös sähköisiä viestintävälineitä käyttäen.
      8.   Raportointi
      Etyjin sihteeristö toimittaa neljännesvuosittain hankekuvauksen hankkeen tulosten saavuttamisessa tapahtuneen edistymisen arvioimiseksi. Etyjin sihteeristö toimittaa vuosittain hankekuvauksen ja rahoitusta koskevat raportit sekä loppuraportin kuuden kuukauden kuluessa täytäntöönpanokauden päättymisestä.
      9.   Hankkeiden arvioidut kokonaiskustannukset ja unionin rahoitusosuus
      Hankkeiden arvioidut kokonaiskustannukset ovat 1 353 878,52 euroa.


title: Euroopan parlamentin päätös (EU) 2017/1656, annettu 27 päivänä huhtikuuta 2017, Euroopan pankkiviranomaisen varainhoitovuoden 2015 tilien päättämisestä

text:
               29.9.2017

               FI

               Euroopan unionin virallinen lehti

               L 252/203

         EUROOPAN PARLAMENTIN PÄÄTÖS (EU) 2017/1656,
   annettu 27 päivänä huhtikuuta 2017,
   Euroopan pankkiviranomaisen varainhoitovuoden 2015 tilien päättämisestä
   EUROOPAN PARLAMENTTI, joka

               —

               ottaa huomioon Euroopan pankkiviranomaisen lopullisen tilinpäätöksen varainhoitovuodelta 2015,

               —

               ottaa huomioon tilintarkastustuomioistuimen kertomuksen Euroopan pankkiviranomaisen tilinpäätöksestä varainhoitovuodelta 2015 sekä viranomaisen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä viranomaiselle (05873/2017 – C8-0072/2017),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1093/2010 (4) ja erityisesti sen 64 artiklan,

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (5) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön sekä talous- ja raha-asioiden valiokunnan lausunnon (A8-0079/2017),

               1.

               hyväksyy Euroopan pankkiviranomaisen varainhoitovuoden 2015 tilien päättämisen;

               2.

               kehottaa puhemiestä välittämään tämän päätöksen Euroopan pankkiviranomaisen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL C 449, 1.12.2016, s. 72.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 331, 15.12.2010, s. 12.

      (5)  EUVL L 328, 7.12.2013, s. 42.


Avis juridique important

|

32003D0194(01)

2004/327/EY: Päätös N:o 194 tehty 17 päivänä joulukuuta 2003, asetuksen (ETY) N:o 1408/71 22 artiklan 1 kohdan a alakohdan i alakohdan yhdenmukaisesta soveltamisesta oleskelujäsenvaltiossa (ETA:n ja EU:n ja Sveitsin välisen sopimuksen kannalta merkityksellinen teksti)

Virallinen lehti nro L 104 , 08/04/2004 s. 0127 - 0128

Päätös N:o 194tehty 17 päivänä joulukuuta 2003,asetuksen (ETY) N:o 1408/71 22 artiklan 1 kohdan a alakohdan i alakohdan yhdenmukaisesta soveltamisesta oleskelujäsenvaltiossa(ETA:n ja EU:n ja Sveitsin välisen sopimuksen kannalta merkityksellinen teksti)(2004/327/EY)EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, jokaottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71(1) 81 artiklan a alakohdan, jonka mukaan hallintotoimikunnan tehtävänä on käsitellä kaikkia hallinnollisia kysymyksiä ja tulkintakysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,ottaa huomioon asetuksen (ETY) N:o 1408/71 22, 25 ja 31 artiklan, jotka koskevat luontoisetuuksien saamista oleskeltaessa tilapäisesti muussa kuin toimivaltaisessa jäsenvaltiossa,sekä katsoo seuraavaa:(1) Komissio hyväksyi 27 päivänä kesäkuuta 2003 ehdotuksen asetukseksi(2) neuvoston asetusten (ETY) N:o 1408/71 sekä (ETY) N:o 574/72(3) muuttamisesta oikeuksien yhdenmukaistamisen ja menettelyiden yksinkertaistamisen osalta. Tämän asetusehdotuksen tarkoituksena on yhdenmukaistaa kaikkien vakuutettujen henkilöryhmien oikeudet, jotta heillä on oikeus kaikkiin lääketieteellisesti välttämättömiksi tuleviin luontoisetuuksiin toisessa jäsenvaltiossa oleskelun aikana, etuuksien luonne ja oleskelun kesto huomioon ottaen(4).(2) Hallintotoimikunnan päätösten N:o 189, 190 ja 191(5) mukaan eurooppalainen sairaanhoitokortti korvaa E 111 -lomakkeen 1 päivästä kesäkuuta 2004.(3) Asetuksen (ETY) N:o 1408/71 22 artiklan 1 kohdan a alakohdan i alakohdan, 25 artiklan 1 kohdan a alakohdan ja 31 artiklan 1 kohdan a alakohdan sekä asetuksen (ETY) N:o 574/72 21, 26 ja 31 artiklan mukaan, sellaisina kuin ne ovat muutettuina 27 päivänä kesäkuuta 2003 tehdyllä ehdotuksella komission asetukseksi(6), vakuutetulla on eurooppalaisen sairaanhoitokortin tai vastaavan asiakirjan perusteella oikeus saada lääketieteellisesti välttämättömiksi tuleviin luontoisetuuksiin ottaen huomioon etuuksien luonne ja oleskelun kesto. Etuudet myönnetään oleskelujäsenvaltiossa voimassa olevan lainsäädännön sekä kyseisessä jäsenvaltiossa sovellettavien hintojen tai järjestelmien mukaisesti.(4) Oleskelupaikan laitoksella on oikeus saada toimivaltaiselta laitokselta korvaus luontoisetuuksista, jotka on annettu eurooppalaisen sairaanhoitokortin tai voimassa olevan vastaavan asiakirjan perusteella. Kyseiseen korvausvelvollisuuteen viitataan päätöksen N:o 189 2 artiklassa.(5) Asetuksen (ETY) N:o 574/72 21, 26 ja 31 artiklan mukaan, sellaisina kuin ne ovat muutettuina edellä mainitulla ehdotuksella komission asetukseksi, vakuutetut, joille tulee lääketieteellisesti välttämättömäksi saada luontoisetuuksia toisessa jäsenvaltiossa tapahtuvan tilapäisen oleskelun aikana, voivat kääntyä suoraan terveydenhoitopalveluiden tarjoajien puoleen ottamatta ensin yhteyttä oleskelupaikan sosiaaliturvalaitokseen.(6) Näin ollen on tarpeen täsmentää 22 artiklan 1 kohdan a alakohdan i alakohdan, 25 artiklan 1 kohdan a alakohdan ja 31 artiklan 1 kohdan a alakohdan, sellaisina kuin ne ovat muutettuina edellä mainitulla asetusehdotuksella, soveltamisala tarkoituksena vahvistaa perusteet, joilla taataan, että hoidon tarjoajat soveltavat kyseisiä säännöksiä yhdenmukaisesti ja tasapuolisesti. Täsmennyksiä ei sovelleta tilanteissa, joissa tilapäisen oleskelun tarkoituksena on saada hoitoa.(7) Mainituissa 22 artiklan 1 kohdan a alakohdan i alakohdassa, 25 artiklan 1 kohdan a alakohdassa ja 31 artiklan 1 kohdan a alakohdassa, sellaisina kuin ne ovat muutettuina komission ehdotuksella, säädettyjä perusteita ei voida tulkita siten, että ne eivät koskisi kroonisia tai aiemmin todettuja sairauksia. Yhteisöjen tuomioistuin(7) on todennut, että "välttämättömän hoidon" käsitettä ei voida tulkita niin, että kyseisten etuuksien saaminen olisi mahdollista ainoastaan niissä tapauksissa, joissa annettu hoito on ollut välttämätöntä äkillisen sairastumisen vuoksi. Etenkään se, että vakuutetun oleskellessa tilapäisesti ulkomailla hänen terveydentilansa muuttumisen edellyttämä hoito liittyy mahdollisesti jo aikaisemmin olemassa olleeseen sairauteen, josta vakuutettu tiesi, eli esimerkiksi krooniseen sairauteen, ei tarkoita sitä, että säännösten soveltamista koskevat edellytykset eivät täyty,ON PÄÄTTÄNYT SEURAAVAA:1. Lääketieteellisesti välttämättömiksi tuleviin luontoisetuuksiin, jotka on annettu tilapäisesti toisessa jäsenvaltiossa oleskelevalle vakuutetulle henkilölle sen estämiseksi, että hänen olisi palattava ennenaikaisesti toimivaltaiseen valtioon terveydentilansa edellyttämän hoidon saamiseksi, sovelletaan 22 artiklan 1 kohdan a alakohdan i alakohtaa, 25 artiklan 1 kohdan a alakohtaa ja 31 artiklan 1 kohdan a alakohtaa.Tällaisten etuuksien tarkoituksena on se, että vakuutettu voi jatkaa oleskeluaan lääketieteellisesti turvallisissa olosuhteissa, ottaen huomioon oleskelun suunniteltu kesto.Nämä säännökset eivät kuitenkaan kata tilannetta, jossa tilapäisen oleskelun tarkoituksena on saada hoitoa.2. Sen määrittämiseksi, täyttääkö luontoisetuus 22 artiklan 1 kohdan a alakohdan i alakohdassa, 25 artiklan 1 kohdan a alakohdassa ja 31 artiklan 1 kohdan a alakohdassa säädetyt edellytykset, on otettava huomioon ainoastaan tilapäiseen oleskeluun liittyvät lääketieteelliset seikat, mukaan luettuina kyseisen henkilön senhetkinen ja aikaisempi terveydentila.3. Tämä päätös julkaistaan Euroopan unionin virallisessa lehdessä. Päätös tulee voimaan sen julkaisemista seuraavan kuukauden ensimmäisenä päivänä, mutta sillä on vaikutusta vasta 1 päivästä kesäkuuta 2004.Hallintotoimikunnan puheenjohtajaGiuseppe Miccio(1) EYVL L 149, 5.7.1971, s. 2.(2) KOM(2003) 378 lopullinen.(3) EYVL L 74, 27.3.1972, s. 1.(4) Ehdotuksesta päästiin poliittiseen sopimukseen neuvoston kokouksessa 20.10.2003.(5) EUVL L 276, 27.10.2003.(6) Ks. alaviite 2.(7) Asia C-326/00, Ioannidis, tuomio 25.2.2003.


title: Neuvoston päätös, annettu 13 päivänä toukokuuta 2011, Euroopan unionin ja Jordanian hašemiittisen kuningaskunnan välisen, Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisestä assosiaatiosta tehdyn Euro–Välimeri-sopimuksen kauppaa koskeviin määräyksiin liittyviin riitoihin sovellettavan riitojenratkaisumenettelyn käyttöönottoa koskevan pöytäkirjan tekemisestä

text:
               6.7.2011

               FI

               Euroopan unionin virallinen lehti

               L 177/1

         NEUVOSTON PÄÄTÖS,
   annettu 13 päivänä toukokuuta 2011,
   Euroopan unionin ja Jordanian hašemiittisen kuningaskunnan välisen, Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisestä assosiaatiosta tehdyn Euro–Välimeri-sopimuksen kauppaa koskeviin määräyksiin liittyviin riitoihin sovellettavan riitojenratkaisumenettelyn käyttöönottoa koskevan pöytäkirjan tekemisestä
   (2011/398/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin puoltavan lausunnon,
   sekä katsoo seuraavaa:

               (1)

               Neuvosto valtuutti 24 päivänä helmikuuta 2006 komission käynnistämään neuvottelut Välimeren alueen kumppaneidensa kanssa kauppamääräyksiä koskevan riitojenratkaisumenettelyn käyttöönottamiseksi.

               (2)

               Komissio on käynyt neuvotteluja perustamissopimuksen 207 artiklan nojalla nimettyä komiteaa kuullen ja neuvoston antamien neuvotteluohjeiden mukaisesti.

               (3)

               Nämä neuvottelut on saatettu päätökseen ja Euroopan unionin ja Jordanian hašemiittisen kuningaskunnan välinen pöytäkirja Euroopan yhteisöjen ja sen jäsenvaltioiden sekä Jordanian hašemiittisen kuningaskunnan välisestä assosiaatiosta tehdyn Euro–Välimeri-sopimuksen (1) kauppaa koskeviin määräyksiin liittyviin riitoihin sovellettavan riitojenratkaisumenettelyn käyttöönotosta, jäljempänä ’pöytäkirja’, parafoitiin 9 päivänä joulukuuta 2009.

               (4)

               Pöytäkirja allekirjoitettiin unionin puolesta 11 päivänä helmikuuta 2011.

               (5)

               Pöytäkirja olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja Jordanian hašemiittisen kuningaskunnan välinen pöytäkirja Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisestä assosiaatiosta tehdyn Euro–Välimeri-sopimuksen kauppaa koskeviin määräyksiin liittyviin riitoihin sovellettavan riitojenratkaisumenettelyn käyttöönotosta, jäljempänä ’pöytäkirja’.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja antaa unionin puolesta pöytäkirjan 23 artiklassa määrätyn ilmoituksen. (2)

   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä toukokuuta 2011.

            Neuvoston puolesta

            Puheenjohtaja

         MARTONYI J.

      (1)  EYVL L 129, 15.5.2002, s. 3.

      (2)  Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.
    ---documentbreak---

               6.7.2011

               FI

               Euroopan unionin virallinen lehti

               L 177/3

         Euroopan unionin ja Jordanian hašemiittisen kuningaskunnan välinen
   PÖYTÄKIRJA
   Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisestä assosiaatiosta tehdyn Euro–Välimeri-sopimuksen kauppaa koskeviin määräyksiin liittyviin riitoihin sovellettavan riitojenratkaisumenettelyn käyttöönotosta
   EUROOPAN UNIONI, jäljempänä ’unioni’,
   ja
   JORDANIAN HAŠEMIITTINEN KUNINGASKUNTA, jäljempänä ’Jordania’,
   OVAT SOPINEET SEURAAVAA:
   I   LUKU

      TAVOITE JA SOVELTAMISALA

   1 artikla
   Tavoite
   Tämän pöytäkirjan tavoitteena on välttää ja ratkaista osapuolten väliset kauppariidat, jotta päästäisiin mahdollisuuksien mukaan yhteisesti hyväksyttävissä olevaan ratkaisuun.
   2 artikla
   Pöytäkirjan soveltaminen
   1.   Tämän pöytäkirjan määräyksiä sovelletaan kaikkiin riitoihin, jotka koskevat Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisestä assosiaatiosta tehdyn Euro–Välimeri-sopimuksen, jäljempänä ’assosiaatiosopimus’, II osaston (23 artiklaa lukuun ottamatta) määräysten tulkintaa ja soveltamista, jollei nimenomaisesti toisin määrätä. (1) Assosiaatiosopimuksen muiden määräysten soveltamiseen ja tulkintaan liittyviin riitoihin sovelletaan assosiaatiosopimuksen 97 artiklaa.
   2.   Tämän pöytäkirjan mukaisia menettelyjä sovelletaan, jos assosiaationeuvosto ei ole saanut riitaa ratkaistua 60 päivässä siitä, kun riita on saatettu assosiaationeuvoston käsiteltäväksi assosiaatiosopimuksen 97 artiklan mukaisesti.
   3.   Edellä olevan 2 kohdan soveltamistarkoituksessa riita katsotaan ratkaistuksi, kun assosiaationeuvosto on tehnyt assosiaatiosopimuksen 97 artiklan 2 kohdan mukaisen päätöksen tai kun se on ilmoittanut, ettei riitaa enää ole.
   II   LUKU

      NEUVOTTELUT JA SOVITTELU

   3 artikla
   Neuvottelut
   1.   Osapuolet pyrkivät ratkaisemaan kaikki 2 artiklassa tarkoitettujen määräysten tulkintaa ja soveltamista koskevat riidat käymällä neuvotteluja vilpittömässä mielessä ja siten, että tavoitteena on päästä nopeaan, oikeudenmukaiseen ja yhteisesti hyväksyttävissä olevaan ratkaisuun.
   2.   Osapuoli pyytää neuvottelujen aloittamista esittämällä toiselle osapuolelle kirjallisen pyynnön, jossa nimetään kaikki kyseessä olevat toimenpiteet ja ne assosiaatiosopimuksen määräykset, joiden se katsoo koskevan asiaa, sekä toimittamalla pyynnön kopion teollisuuden, kaupan, palvelujen ja investointien edistämisen alakomitealle.
   3.   Neuvottelut on pidettävä 40 päivän kuluessa pyynnön vastaanottamispäivästä, ja jolleivät osapuolet muuta sovi, ne käydään valituksen kohteena olevan osapuolen alueella. Neuvottelut katsotaan loppuunsuoritetuiksi 60 päivän kuluessa pyynnön vastaanottamisesta, jolleivät osapuolet päätä jatkaa niitä. Neuvottelut, erityisesti kaikki osapuolten menettelyn aikana paljastamat tiedot ja esittämät kannat, ovat luottamuksellisia eivätkä rajoita kummankaan osapuolen oikeuksia mahdollisessa asian jatkokäsittelyssä.
   4.   Neuvottelut kiireellisistä asioista, myös niistä, jotka koskevat pilaantuvia tai kausitavaroita, on järjestettävä 15 päivän kuluessa pyynnön vastaanottamisesta, ja ne katsotaan loppuunsuoritetuiksi 30 päivän kuluessa pyynnön vastaanottamisesta.
   5.   Jos osapuoli, jolle neuvottelupyyntö on esitetty, ei vastaa pyyntöön 10 päivän kuluessa sen vastaanottamisesta tai jos neuvotteluja ei järjestetä 3 tai 4 kohdassa määrättyjen määräaikojen kuluessa tai jos neuvottelut on suoritettu loppuun mutta yhteisesti hyväksyttävissä olevaan ratkaisuun ei ole päästy, valituksen tehnyt osapuoli voi pyytää välimiespaneelin asettamista 5 artiklan mukaisesti.
   4 artikla
   Sovittelu
   1.   Jos neuvotteluissa ei päästä yhteisesti hyväksyttävissä olevaan ratkaisuun, osapuolet voivat yhdessä sopia sovittelijan käyttämisestä. Sovittelun käynnistämistä koskevat pyynnöt on esitettävä kirjallisesti teollisuuden, kaupan, palvelujen ja investointien edistämisen alakomitealle. Pyynnössä on mainittava kaikki toimenpiteet, joista on neuvoteltu, ja sovittelua varten yhteisesti sovittu toimeksianto. Osapuolet sitoutuvat suhtautumaan sovittelupyyntöihin myötämielisesti.
   2.   Jolleivät osapuolet pääse sovittelijasta sopimukseen viiden työpäivän kuluessa sovittelupyynnön vastaanottamisesta, teollisuuden, kaupan, palvelujen ja investointien edistämisen alakomitean puheenjohtajat tai näiden valtuuttama henkilö valitsevat sovittelijan arvalla 19 artiklassa tarkoitettujen sellaisten henkilöiden joukosta, jotka eivät ole kummankaan osapuolen kansalaisia. Valinta on tehtävä 10 työpäivän kuluessa sovittelupyynnön vastaanottamisesta. Sovittelija kutsuu osapuolet kokoukseen viimeistään 30 päivän kuluessa valinnastaan. Sovittelijan on saatava kummankin osapuolen lausumat viimeistään 15 päivää ennen kokousta. Sovittelija voi pyytää lisätietoja osapuolilta, asiantuntijoilta tai teknisiltä neuvonantajilta katsoessaan tämän tarpeelliseksi. Kaikki tällä tavoin saadut tiedot on ilmoitettava molemmille osapuolille, ja niiden johdosta on voitava esittää huomautuksia. Sovittelijan on annettava lausunto viimeistään 45 päivää valintansa jälkeen.
   3.   Sovittelijan lausuntoon voi sisältyä suositus siitä, miten riita olisi ratkaistava 2 artiklassa tarkoitettujen määräysten mukaisesti. Sovittelijan lausunto ei ole sitova.
   4.   Osapuolet voivat sopia 2 kohdassa tarkoitettujen määräaikojen muuttamisesta. Myös sovittelija voi päättää näiden määräaikojen muuttamisesta osapuolen pyynnöstä kyseisen osapuolen kohtaamien erityisten vaikeuksien tai tapauksen monimutkaisuuden vuoksi.
   5.   Menettelyt, sovittelu mukaan luettuna, ja erityisesti sovittelijan lausunto ja kaikki osapuolten näiden menettelyjen aikana paljastamat tiedot ja esittämät kannat, ovat luottamuksellisia, eivätkä ne rajoita kummankaan osapuolen oikeuksia mahdollisessa asian jatkokäsittelyssä.
   6.   Jos osapuolet niin sopivat, sovittelumenettelyä voidaan jatkaa välimiesmenettelyn aikana.
   7.   Sovittelijaa voidaan vaihtaa ainoastaan työjärjestyksen 18–21 kohdassa määrättyjen perusteiden ja menettelyjen mukaisesti.
   III   LUKU

      RIITOJENRATKAISUMENETTELYT

      I   JAKSO

         Välimiesmenettely

   5 artikla
   Välimiesmenettelyn aloittaminen
   1.   Jos osapuolet eivät ole onnistuneet ratkaisemaan riitaa 3 artiklassa määrättyjen neuvottelujen avulla tai turvautumalla 4 artiklassa tarkoitettuun sovitteluun, valituksen tehnyt osapuoli voi pyytää välimiespaneelin asettamista.
   2.   Välimiespaneelin asettamista koskeva pyyntö on tehtävä kirjallisesti valituksen kohteena olevalle osapuolelle sekä teollisuuden, kaupan, palvelujen ja investointien edistämisen alakomitealle. Valituksen tehneen osapuolen on pyynnössään nimettävä kohteena oleva erityinen toimenpide ja selitettävä, millä tavoin kyseinen toimenpide rikkoo 2 artiklassa tarkoitettuja määräyksiä. Välimiespaneelin asettamista on pyydettävä viimeistään 18 kuukauden kuluttua neuvottelupyynnön vastaanottamispäivästä, rajoittamatta valituksen tehneen osapuolen oikeutta pyytää myöhemmin uusia neuvotteluja samasta asiasta.
   6 artikla
   Välimiespaneelin asettaminen
   1.   Välimiespaneeli koostuu kolmesta välimiehestä.
   2.   Sopiakseen välimiespaneelin kokoonpanosta osapuolet neuvottelevat keskenään 10 työpäivän kuluessa siitä, kun valituksen kohteena oleva osapuoli on vastaanottanut pyynnön välimiespaneelin asettamisesta.
   3.   Jos osapuolet eivät pääse sopimukseen paneelin kokoonpanosta 2 kohdan mukaisessa määräajassa, kumpi tahansa osapuoli voi pyytää teollisuuden, kaupan, palvelujen ja investointien edistämisen alakomitean puheenjohtajia tai näiden valtuuttamaa henkilöä valitsemaan arvalla kaikki kolme jäsentä 19 artiklan mukaisesti laaditusta luettelosta siten, että yksi valitaan valituksen tehneen osapuolen ehdottamien henkilöiden luettelosta, yksi valituksen kohteena olevan osapuolen ehdottamien henkilöiden luettelosta ja yksi osapuolten puheenjohtajiksi valitsemien välimiesten luettelosta. Jos osapuolet pääsevät sopimukseen yhdestä tai useammasta välimiespaneelin jäsenestä, kaikki jäljelle jäävät jäsenet valitaan samalla menettelyllä.
   4.   Teollisuuden, kaupan, palvelujen ja investointien edistämisen alakomitean puheenjohtajien tai näiden valtuuttaman henkilön on valittava välimiehet viiden työpäivän kuluessa 3 kohdassa tarkoitetusta osapuolen pyynnöstä.
   5.   Välimiespaneelin asettamispäivä on päivä, jona sen kolme välimiestä valitaan.
   6.   Välimiehiä voidaan vaihtaa ainoastaan työjärjestyksen 18–21 kohdassa määrättyjen perusteiden ja menettelyjen mukaisesti.
   7 artikla
   Välimiespaneelin väliraportti
   Välimiespaneelin on annettava osapuolille viimeistään 120 päivän kuluttua välimiespaneelin asettamispäivästä väliraportti, jossa esitetään selvitetyt tosiseikat, asiaa koskevien määräysten sovellettavuus sekä sen päätelmien ja suositusten keskeiset perustelut. Kumpi tahansa osapuoli voi 15 päivän kuluessa väliraportin esittämisestä toimittaa välimiespaneelille kirjallisen pyynnön tutkia uudelleen tiettyjä väliraportin kohtia. Lopullisen välitystuomion päätelmissä on käsiteltävä alustavassa tutkintavaiheessa esitetyt väitteet.
   8 artikla
   Välitystuomiot
   1.   Välimiespaneelin on annettava tuomionsa tiedoksi osapuolille sekä teollisuuden, kaupan, palvelujen ja investointien edistämisen alakomitealle 150 päivän kuluessa välimiespaneelin asettamispäivästä. Jos paneeli katsoo, että määräaikaa ei pystytä noudattamaan, paneelin puheenjohtajan on ilmoitettava asiasta kirjallisesti osapuolille sekä teollisuuden, kaupan, palvelujen ja investointien edistämisen alakomitealle ja mainittava syyt viivästykseen sekä päivämäärä, jona paneeli aikoo saada työnsä päätökseen. Välitystuomio olisi joka tapauksessa annettava tiedoksi viimeistään 180 päivän kuluttua paneelin asettamispäivästä.
   2.   Kiireellisissä tapauksissa, mukaan lukien pilaantuvia tai kausitavaroita koskevat tapaukset, välimiespaneelin on kaikin keinoin pyrittävä antamaan tuomionsa tiedoksi 75 päivän kuluessa paneelin asettamispäivästä. Välitystuomio on joka tapauksessa annettava tiedoksi viimeistään 90 päivän kuluttua paneelin asettamispäivästä. Välimiespaneelin on tehtävä 10 päivän kuluessa asettamispäivästään alustava päätös siitä, katsotaanko asia kiireelliseksi.
   3.   Molempien osapuolten sitä pyytäessä välimiespaneelin on milloin tahansa keskeytettävä työnsä osapuolten sopimaksi ajanjaksoksi, joka on enintään 12 kuukautta. Paneelin on jatkettava työtään sovitun ajanjakson päätyttyä valituksen tehneen osapuolen pyynnöstä. Jos valituksen tehnyt osapuoli ei pyydä välimiespaneelin työn jatkamista ennen sovitun keskeytysajan umpeutumista, menettely päätetään. Välimiespaneelin työn keskeyttäminen ja päättäminen eivät rajoita kummankaan osapuolen oikeuksia muissa samaa asiaa koskevissa menettelyissä.

      II   JAKSO

         Täytäntöönpano

   9 artikla
   Välitystuomioiden täytäntöönpano
   Kummankin osapuolen on toteutettava tarvittavat toimenpiteet välitystuomion täytäntöön panemiseksi, ja osapuolet pyrkivät sopimaan välitystuomioiden täytäntöönpanoa koskevasta määräajasta.
   10 artikla
   Välitystuomioiden täytäntöönpanoa koskeva kohtuullinen määräaika
   1.   Valituksen kohteena olevan osapuolen on ilmoitettava valituksen tehneelle osapuolelle sekä teollisuuden, kaupan, palvelujen ja investointien edistämisen alakomitealle viimeistään 30 päivän kuluttua välitystuomion tiedoksisaamisesta aika, joka sille on tarpeen tuomion täytäntöön panemiseksi, jäljempänä ’kohtuullinen määräaika’, jos tuomion välitön täytäntöönpano ei ole mahdollista.
   2.   Jos osapuolten välillä on erimielisyyttä välitystuomion täytäntöönpanon edellyttämästä kohtuullisesta määräajasta, valituksen tehneen osapuolen on 20 päivän kuluessa valituksen kohteena olevan osapuolen tekemän 1 kohdassa tarkoitetun ilmoituksen vastaanottamisesta pyydettävä kirjallisesti välimiespaneelia määrittämään kohtuullisen määräajan pituus. Tällaisesta pyynnöstä on ilmoitettava samanaikaisesti toiselle osapuolelle sekä teollisuuden, kaupan, palvelujen ja investointien edistämisen alakomitealle. Välimiespaneelin on annettava tuomionsa tiedoksi osapuolille sekä teollisuuden, kaupan, palvelujen ja investointien edistämisen alakomitealle 30 päivän kuluessa pyynnön esittämisestä.
   3.   Kohtuullista määräaikaa voidaan jatkaa osapuolten yhteisellä sopimuksella.
   11 artikla
   Välitystuomion täytäntöönpanoa varten toteutettujen toimenpiteiden tarkastelu
   1.   Valituksen kohteena olevan osapuolen on ilmoitettava toiselle osapuolelle sekä teollisuuden, kaupan, palvelujen ja investointien edistämisen alakomitealle ennen kohtuullisen määräajan päättymistä toimenpiteistä, jotka se on toteuttanut välitystuomion täytäntöön panemiseksi.
   2.   Jos osapuolten välillä on erimielisyyttä 1 kohdan nojalla ilmoitettujen toimenpiteiden olemassaolosta tai yhdenmukaisuudesta 2 artiklassa tarkoitettujen määräysten kanssa, valituksen tehnyt osapuoli voi pyytää kirjallisesti välimiespaneelia ratkaisemaan asian. Tällaisessa pyynnössä on mainittava kyseessä oleva toimenpide ja selostettava, miksi se ei ole yhdenmukainen 2 artiklassa tarkoitettujen määräysten kanssa. Välimiespaneelin on annettava tuomionsa tiedoksi 90 päivän kuluessa pyynnön esittämisestä. Kiireellisissä tapauksissa, mukaan lukien pilaantuvia tai kausitavaroita koskevat tapaukset, välimiespaneelin on annettava tuomionsa tiedoksi 45 päivän kuluessa pyynnön esittämisestä.
   12 artikla
   Välitystuomioiden täytäntöönpanon laiminlyönnistä seuraavat väliaikaiset toimenpiteet
   1.   Jos valituksen kohteena oleva osapuoli ei ilmoita välitystuomion täytäntöön panemiseksi toteuttamistaan toimenpiteistä ennen kohtuullisen määräajan päättymistä tai jos välimiespaneeli päättää, että 11 artiklan 1 kohdan mukaisesti ilmoitettu toimenpide ei ole 2 artiklassa tarkoitetuista määräyksistä johtuvien osapuolen velvoitteiden mukainen, valituksen kohteena olevan osapuolen on valituksen tehneen osapuolen tätä vaatiessa tarjottava väliaikaista korvausta. Valituksen tehnyt osapuoli voi pyytää tällaista korvaustarjousta myös ennen kohtuullisen määräajan päättymistä.
   2.   Jos korvauksesta ei päästä sopimukseen 30 päivän kuluessa kohtuullisen määräajan päättymisestä tai 11 artiklassa tarkoitetusta välimiespaneelin tuomiosta, jonka mukaan toteutettu toimenpide ei ole 2 artiklassa tarkoitettujen määräysten mukainen, valituksen tehneellä osapuolella on oikeus keskeyttää 2 artiklassa tarkoitetuista määräyksistä johtuvien velvoitteiden täyttäminen rikkomisesta johtuvien mitätöivien tai heikentävien vaikutusten tasoa vastaavassa määrin ilmoitettuaan tästä toiselle osapuolelle sekä teollisuuden, kaupan, palvelujen ja investointien edistämisen alakomitealle. Tällaisia toimenpiteitä toteuttaessaan valituksen tehneen osapuolen on otettava huomioon niiden vaikutus valituksen kohteena olevan osapuolen talouteen. Valituksen tehnyt osapuoli voi aloittaa velvoitteiden täyttämisen keskeytyksen 10 työpäivän kuluttua valituksen kohteena olevan osapuolen ilmoituksen vastaanottamisesta, jollei valituksen kohteena oleva osapuoli ole pyytänyt välimiesmenettelyä 3 kohdan mukaisesti.
   3.   Jos valituksen kohteena oleva osapuoli katsoo, että keskeytyksen taso ei vastaa rikkomisesta johtuvien mitätöivien tai heikentävien vaikutusten tasoa, se voi pyytää kirjallisesti välimiespaneelia ratkaisemaan asian. Tällaisesta pyynnöstä on ilmoitettava toiselle osapuolelle sekä teollisuuden, kaupan, palvelujen ja investointien edistämisen alakomitealle ennen 2 kohdassa tarkoitetun 10 työpäivän pituisen ajanjakson päättymistä. Välimiespaneelin on, hankittuaan tarvittaessa asiantuntijalausunnon, annettava velvoitteiden keskeytyksen tasoa koskeva tuomionsa tiedoksi osapuolille ja kauppaa koskevista kysymyksistä vastaavalle elimelle 30 päivän kuluessa pyynnön esittämisestä. Velvoitteita ei saa keskeyttää, ennen kuin välimiespaneeli on antanut tuomionsa tiedoksi, ja keskeytys on toteutettava välimiespaneelin tuomiota noudattaen.
   4.   Velvoitteiden keskeytyksen on oltava tilapäinen, ja sitä voidaan jatkaa ainoastaan siihen asti, kun 2 artiklassa tarkoitettujen määräysten kanssa ristiriidassa olevaksi katsottu toimenpide peruutetaan tai sitä muutetaan sen saattamiseksi mainittujen määräysten mukaiseksi 13 artiklassa määrätyllä tavalla tai kun osapuolet ovat sopineet riidan ratkaisemisesta.
   13 artikla
   Välimiespaneelin tuomioiden täytäntöönpanotoimenpiteiden tarkastelu velvoitteiden keskeyttämisen jälkeen
   1.   Valituksen kohteena olevan osapuolen on ilmoitettava toiselle osapuolelle ja teollisuuden, kaupan, palvelujen ja investointien edistämisen alakomitealle toimenpiteistä, jotka se on toteuttanut välimiespaneelin tuomion täytäntöön panemiseksi, ja pyynnöstään valituksen tehneen osapuolen soveltaman velvoitteiden keskeyttämisen lopettamiseksi.
   2.   Jos osapuolet eivät pääse sopimukseen ilmoitetun toimenpiteen yhteensopivuudesta 2 artiklassa tarkoitettujen määräysten kanssa 30 päivän kuluessa ilmoituksen vastaanottamisesta, valituksen tehnyt osapuoli voi pyytää kirjallisesti välimiespaneelia ratkaisemaan asian. Tällaisesta pyynnöstä on ilmoitettava samanaikaisesti toiselle osapuolelle sekä teollisuuden, kaupan, palvelujen ja investointien edistämisen alakomitealle. Välimiespaneelin tuomio on annettava tiedoksi osapuolille sekä teollisuuden, kaupan, palvelujen ja investointien edistämisen alakomitealle 45 päivän kuluessa pyynnön esittämisestä. Jos välimiespaneeli päättää, että paneelin tuomion täytäntöön panemiseksi toteutettu toimenpide on 2 artiklassa tarkoitettujen määräysten mukainen, velvoitteiden keskeytys on lopetettava.

      III   JAKSO

         Yhteiset määräykset

   14 artikla
   Yhteisesti sovittu ratkaisu
   Osapuolet voivat milloin tahansa tehdä sopimuksen tähän pöytäkirjaan liittyvän riidan ratkaisemiseksi. Osapuolten on ilmoitettava tällaisesta ratkaisusta teollisuuden, kaupan, palvelujen ja investointien edistämisen alakomitealle sekä välimiespaneelille. Kun yhteisesti sovitusta ratkaisusta on ilmoitettu, välimiespaneeli päättää työnsä, ja menettely päätetään.
   15 artikla
   Työjärjestys
   1.   Tämän pöytäkirjan III luvun mukaisiin riitojen ratkaisumenettelyihin sovelletaan tämän pöytäkirjan liitteenä olevaa työjärjestystä.
   2.   Kaikki välimiespaneelin kokoukset ovat avoimia yleisölle työjärjestyksen mukaisesti, jolleivät osapuolet muuta sovi.
   16 artikla
   Tiedot ja tekniset neuvot
   1.   Välimiespaneeli voi omasta aloitteestaan tai osapuolen pyynnöstä hankkia tietoja, joita se pitää tarkoituksenmukaisina välimiespaneelimenettelyn kannalta. Välimiespaneelilla on muun muassa oikeus hankkia tarvittavat asiantuntijalausunnot. Välimiespaneelin on kuultava osapuolia ennen tällaisten asiantuntijoiden valitsemista. Kaikki tällä tavoin saadut tiedot on ilmoitettava molemmille osapuolille, ja niiden johdosta on voitava esittää huomautuksia.
   2.   Muut osapuolten alueelle sijoittautuneet henkilöt, joita asia koskee, saavat toimittaa amicus curiae -lausumia välimiespaneeleille työjärjestyksen mukaisesti.
   17 artikla
   Tulkintasäännöt
   Välimiespaneelin on tulkittava 2 artiklassa tarkoitettuja määräyksiä yleisen kansainvälisen oikeuden tavanomaisten tulkintasääntöjen ja myös valtiosopimusoikeutta koskevan Wienin yleissopimuksen mukaisesti. Välimiespaneelin tuomioilla ei voida lisätä eikä vähentää 2 artiklassa tarkoitettujen määräysten mukaisia oikeuksia ja velvoitteita.
   18 artikla
   Välimiespaneelin päätökset ja välitystuomio
   1.   Välimiespaneelin on kaikin keinoin pyrittävä tekemään päätöksensä yksimielisesti. Jos päätöstä ei kuitenkaan voida tehdä yksimielisesti, asiasta on päätettävä annettujen äänten enemmistöllä. Välimiesten eriäviä mielipiteitä ei kuitenkaan missään tapauksessa julkaista.
   2.   Välimiespaneelin tuomiot sitovat osapuolia eivätkä ne luo minkäänlaisia oikeuksia tai velvoitteita luonnollisille henkilöille tai oikeushenkilöille. Tuomiossa esitetään tosiseikat, assosiaatiosopimuksen asiaa koskevien määräysten sovellettavuus sekä havaintojen ja päätelmien perustelut. Teollisuuden, kaupan, palvelujen ja investointien edistämisen alakomitea asettaa välitystuomion julkisesti saataville kokonaisuudessaan, jollei se toisin päätä liikesalaisuuksien luottamuksellisuuden säilymisen varmistamiseksi.
   IV   LUKU

      YLEISET MÄÄRÄYKSET

   19 artikla
   Välimiesten luettelo
   1.   Teollisuuden, kaupan, palvelujen ja investointien edistämisen alakomitea laatii viimeistään kuuden kuukauden kuluttua tämän pöytäkirjan voimaantulosta luettelon vähintään 15 henkilöstä, jotka ovat halukkaita ja kykeneviä toimimaan välimiehinä. Kumpikin osapuoli ehdottaa vähintään viittä henkilöä välimiehinä toimimista varten. Osapuolet valitsevat myös vähintään viisi henkilöä, jotka eivät ole kummankaan osapuolen kansalaisia ja jotka toimivat välimiespaneelin puheenjohtajana. Teollisuuden, kaupan, palvelujen ja investointien edistämisen alakomitea varmistaa, että luettelossa on aina tämä määrä henkilöitä.
   2.   Välimiehillä on oltava erityistä asiantuntemusta tai kokemusta oikeudellisista kysymyksistä ja kansainvälisestä kaupasta. Välimiesten on oltava riippumattomia ja toimittava henkilökohtaisessa ominaisuudessaan, he eivät saa ottaa ohjeita miltään organisaatiolta tai hallitukselta eikä heillä saa olla sidoksia kummankaan osapuolen hallitukseen ja heidän on noudatettava tähän pöytäkirjaan liitettyjä käytännesääntöjä.
   3.   Teollisuuden, kaupan, palvelujen ja investointien edistämisen alakomitea voi laatia lisäluetteloja vähintään 15 henkilöstä, joilla on alakohtaista asiantuntemusta assosiaatiosopimuksen soveltamisalaan kuuluvista kysymyksistä. Kun käytetään 6 artiklan 2 kohdan mukaista valintamenettelyä, teollisuuden, kaupan, palvelujen ja investointien edistämisen alakomitean puheenjohtajat voivat kummankin osapuolen suostumuksella hyödyntää alakohtaista luetteloa.
   20 artikla
   Suhde Maailman kauppajärjestön asettamiin velvoitteisiin
   1.   Turvautuminen tämän pöytäkirjan riitojenratkaisua koskeviin määräyksiin ei rajoita mahdollisia WTO-sopimukseen perustuvia toimia, mukaan lukien riitojenratkaisu.
   2.   Jos osapuoli kuitenkin on aloittanut tiettyä toimenpidettä koskevan riitojenratkaisumenettelyn joko tämän pöytäkirjan tai WTO-sopimuksen mukaisesti, se ei voi aloittaa samaa toimenpidettä koskevaa riitojenratkaisumenettelyä toisella foorumilla ennen ensimmäisen menettelyn päättymistä. Osapuoli ei myöskään saa hakea korvausta molemmilta foorumeilta tapauksessa, jossa on rikottu velvoitetta, joka on samanlainen sekä assosiaatiosopimuksen että WTO-sopimuksen perusteella. Tällöin, kun riitojenratkaisumenettely on käynnistetty, osapuoli ei saa esittää toisella foorumilla korvausvaatimusta saman velvoitteen rikkomisen vuoksi toisen sopimuksen nojalla, paitsi jos valittu foorumi ei pysty menettelyllisten tai oikeudenkäyttöön liittyvien syiden vuoksi tutkimaan kyseisen velvoitteen rikkomista koskevaa korvausvaatimusta.
   3.   Tämän artiklan 2 kappaleessa tarkoitetun

               —

               WTO-sopimuksen mukainen riitojenratkaisumenettely katsotaan aloitetuksi, kun osapuoli pyytää paneelin asettamista riitojen ratkaisusta annettuja sääntöjä ja menettelyjä koskevan WTO:n sopimuksen (riitojenratkaisua koskeva sopimus) 6 artiklan mukaisesti, ja päättyneen, kun riitojenratkaisuelin on hyväksynyt paneelin raportin ja, soveltuvissa tapauksissa, valituselimen raportin riitojen ratkaisua koskevan sopimuksen 16 artiklan ja 17 artiklan 14 kohdan mukaisesti;

               —

               tämän pöytäkirjan mukainen riitojenratkaisumenettely katsotaan aloitetuksi, kun osapuoli pyytää välimiespaneelin asettamista 5 artiklan 1 kohdan mukaisesti, ja päättyneen, kun välimiespaneeli on antanut tuomionsa tiedoksi osapuolille ja teollisuuden, kaupan, palvelujen ja investointien edistämisen alakomitealle 8 artiklan mukaisesti.

         4.   Tämän pöytäkirjan määräykset eivät estä osapuolta soveltamasta WTO:n riitojenratkaisuelimen hyväksymää velvoitteiden keskeyttämistä. WTO-sopimukseen ei voida vedota siinä tarkoituksessa, että toista osapuolta estetään keskeyttämästä tämän pöytäkirjan mukaisia velvoitteitaan.
   21 artikla
   Määräajat
   1.   Kaikki tässä pöytäkirjassa vahvistetut määräajat, myös välimiespaneelille välitystuomion tiedoksiantoa varten asetettu määräaika, lasketaan kalenteripäivinä alkaen sitä toimenpidettä tai tosiseikkaa seuraavasta päivästä, johon ne viittaavat, jollei toisin määrätä.
   2.   Osapuolet voivat yhteisellä sopimuksella muuttaa mitä tahansa tässä pöytäkirjassa tarkoitettua määräaikaa. Osapuolet sitoutuvat suhtautumaan myötämielisesti pyyntöihin, jotka koskevat määräajan pidentämistä toisen osapuolen kohtaamien, tämän sopimuksen menettelyjen noudattamiseen liittyvien vaikeuksien vuoksi. Välimiespaneeli voi osapuolen pyynnöstä muuttaa menettelyyn sovellettavia määräaikoja, ottaen huomioon osapuolten erilaisen kehitystason.
   22 artikla
   Pöytäkirjan tarkastelu ja muuttaminen
   1.   Assosiaationeuvosto voi milloin tahansa tämän pöytäkirjan ja sen liitteiden voimaantulon jälkeen tarkastella niiden täytäntöönpanoa, minkä tarkoituksena on päättää niiden soveltamisen jatkamisesta, niiden muuttamisesta tai niiden soveltamisen päättämisestä.
   2.   Tarkastelun yhteydessä assosiaationeuvosto voi harkita mahdollisuutta perustaa useiden Euro–Välimeri-sopimusten yhteinen valituselin.
   3.   Assosiaationeuvosto voi tehdä päätöksen tämän pöytäkirjan ja sen liitteiden muuttamisesta.
   23 artikla
   Voimaantulo
   Osapuolet hyväksyvät tämän pöytäkirjan omien menettelyjensä mukaisesti. Tämä pöytäkirja tulee voimaan sitä päivää seuraavan toisen kuukauden ensimmäisenä päivänä, jona osapuolet ovat ilmoittaneet toisilleen tässä artiklassa tarkoitettujen menettelyjen päätökseen saattamisesta.

      Tämä pöytäkirja on tehty Brysselissä yhdentenätoista päivänä helmikuuta vuonna kaksituhattayksitoista kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja arabian kielellä, ja jokainen teksti on yhtä todistusvoimainen.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Хашемитско кралство Йордания
         Por el Reino Hachemí de Jordania
         Za Jordánské hášimovské království
         For Det Hashemitiske Kongerige Jordan
         Für das Haschemitische Königreich Jordanien
         Jordaania Hašimiidi Kuningriigi nimel
         Για το Χασεμιτικό Βασίλειο της Ιορδανίας
         For the Hashemite Kingdom of Jordan
         Pour le Royaume hachémite de Jordanie
         Per il Regno hashemita di Giordania
         Jordānijas Hāšimītu Karalistes vārdā –
         Jordanijos Hašimitų Karalystės vardu
         A Jordán Hásimita Királyság részéről
         Għar-Renju Ħaxemita tal-Ġordan
         Voor het Hasjemitisch Koninkrijk Jordanië
         W imieniu Jordańskiego Królestwa Haszymidzkiego
         Pelo Reino Hachemita da Jordânia
         Pentru Regatul Hașemit al Iordaniei
         Za Jordánske hášimovské kráľovstvo
         Za Hašemitsko kraljevino Jordanijo
         Jordanian hašemiittisen kuningaskunnan puolesta
         För Hashemitiska konungariket Jordanien

      (1)  Tämän pöytäkirjan määräykset eivät rajoita käsitteen ”peräisin olevat tuotteet” (alkuperätuotteet) määrittelystä ja hallinnollisen yhteistyön menetelmistä tehdyn pöytäkirjan 34 artiklan soveltamista.
   LIITTEET

                  LIITE I:

               VÄLIMIESMENETTELYN TYÖJÄRJESTYS

                  LIITE II:

               VÄLIMIESPANEELIEN JÄSENTEN JA SOVITTELIJOIDEN KÄYTÄNNESÄÄNNÖT


title: Neuvoston päätös (EU) 2015/1098, annettu 19 päivänä kesäkuuta 2015, sen toteamisesta, että Yhdistynyt kuningaskunta ei ole toteuttanut tuloksellisia toimia 2 päivänä joulukuuta 2009 annetun neuvoston suosituksen johdosta

text:
               8.7.2015

               FI

               Euroopan unionin virallinen lehti

               L 180/1

         NEUVOSTON PÄÄTÖS (EU) 2015/1098,
   annettu 19 päivänä kesäkuuta 2015,
   sen toteamisesta, että Yhdistynyt kuningaskunta ei ole toteuttanut tuloksellisia toimia 2 päivänä joulukuuta 2009 annetun neuvoston suosituksen johdosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 126 artiklan 8 kohdan,
   ottaa huomioon Euroopan komission suosituksen,
   sekä katsoo seuraavaa:

               (1)

               Euroopan unionin toiminnasta tehdyn sopimuksen (SEUT) 126 artiklan mukaan jäsenvaltioiden on vältettävä liiallisia julkisen talouden alijäämiä.

               (2)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen (SEUT) liitetyn, eräistä Ison-Britannian ja Pohjois-Irlannin yhdistyneeseen kuningaskuntaan liittyvistä määräyksistä tehdyn pöytäkirjan (N:o 15) 4 kohdassa määrätään, että Euroopan unionin toiminnasta tehdyn sopimuksen 126 artiklan 1 kohdan mukaista velvoitetta välttää liiallisia julkisen talouden alijäämiä ei sovelleta Yhdistyneeseen kuningaskuntaan, ellei se ota rahayksikökseen euroa. Pöytäkirjan 5 kohdassa määrätään, että Yhdistyneen kuningaskunnan on pyrittävä välttämään liiallisia julkisen talouden alijäämiä.

               (3)

               Vakaus- ja kasvusopimuksen tavoitteena on terve julkinen talous, jolla pyritään vahvistamaan hintavakauden edellytyksiä ja saavuttamaan uusien työpaikkojen syntyä edistävä vahva ja kestävä kasvu. Vakaus- ja kasvusopimukseen sisältyy neuvoston asetus (EY) N:o 1467/97 (1), joka on annettu edistämään julkistalouden liiallisten alijäämien pikaista korjaamista.

               (4)

               Neuvosto teki 8 päivänä heinäkuuta 2008 Euroopan yhteisön perustamissopimuksen, jäljempänä ’EY:n perustamissopimus’, 104 artiklan 6 kohdan nojalla päätöksen, jonka mukaan Yhdistyneessä kuningaskunnassa oli liiallinen alijäämä (2), ja antoi EY:n perustamissopimuksen 104 artiklan 7 kohdan ja asetuksen (EY) N:o 1467/97 3 artiklan mukaisesti suosituksen, jonka mukaan maan olisi pyrittävä korjaamaan liiallinen alijäämä viimeistään budjettivuonna 2009–2010. Neuvosto asetti tuloksellisten toimien toteuttamisen määräajaksi 8 päivän tammikuuta 2009 (3).

               (5)

               Neuvosto katsoi 27 päivänä huhtikuuta 2009 EY:n perustamissopimuksen 104 artiklan 8 kohdan nojalla, että Yhdistynyt kuningaskunta ei ollut toteuttanut tuloksellisia toimia neuvoston 8 päivänä heinäkuuta 2008 antaman suosituksen (4) johdosta.

               (6)

            Neuvosto antoi 2 päivänä joulukuuta 2009 Euroopan unionin toiminnasta tehdyn sopimuksen 126 artiklan 7 kohdan nojalla Yhdistetylle kuningaskunnalle tarkistetun suosituksen, jonka mukaan Yhdistyneen kuningaskunnan olisi lopetettava liiallisen alijäämän tilanne viimeistään budjettivuonna 2014–2015, ottaen huomioon, että Yhdistyneen kuningaskunnan julkisen talouden rahoitusasema budjettivuonna 2009–2010 oli seurausta sellaisten toimenpiteiden toteuttamisesta, joiden vaikutus oli noin 1
                   prosenttia suhteessa BKT:hen, mitä voidaan pitää riittävästi Euroopan talouden elvytyssuunnitelman mukaisena, ja automaattisten vakauttajien esteettömästä toiminnasta. Yhdistyneelle kuningaskunnalle suositeltiin erityisesti, että supistaakseen julkisen talouden alijäämän alle 3 prosentin viitearvon suhteessa BKT:hen uskottavalla ja kestävällä tavalla, sen olisi a) toteutettava julkisen talouden toimenpiteet budjettivuonna 2009–2010 vuoden 2010 budjetissa suunnitellulla tavalla, välttämällä julkista taloutta heikentäviä uusia toimenpiteitä ja aloitettava vakauttaminen budjettivuonna 2010–2011, jotta alijäämä saataisiin alle viitearvon viimeistään budjettivuonna 2014–2015; b) varmistettava, että julkisen talouden toimet ovat keskimäärin 1
                   prosenttia suhteessa BKT:hen budjettivuosien 2010–2011 ja 2014–2015 välisenä aikana, millä myötävaikutettaisiin myös julkisen bruttovelkasuhteen saattamiseen takaisin lasku-uralle, joka lähestyy viitearvoa tyydyttävää vauhtia, palauttamalla perusylijäämä riittävälle tasolle; c) täsmennettävä lisätoimenpiteet, joita tarvitaan liiallisen alijäämän korjaamiseksi suhdannekehityksen sen salliessa viimeistään budjettivuonna 2014–2015, ja nopeutettava alijäämän supistumista, jos taloudelliset tai finanssipoliittiset edellytykset osoittautuvat paremmiksi kuin tällä hetkellä odotetaan. Tässä 2 päivänä joulukuuta 2009 antamassaan suosituksessa neuvosto vahvisti 2 päivän kesäkuuta 2010 määräajaksi, johon mennessä tuloksellisia toimia on toteutettava asetuksen (EY) N:o 1467/97 3 artiklan 4 kohdan mukaisesti.

               (7)

               Komissio totesi 6 päivänä heinäkuuta 2010 kevään 2010 talousennusteensa perusteella, että Yhdistynyt kuningaskunta oli toteuttanut tuloksellisia toimia neuvoston 2 päivänä joulukuuta 2009 antaman suosituksen mukaisesti ja katsoi, ettei lisätoimia liiallista alijäämää koskevassa menettelyssä näin ollen tuolloin tarvittu.

               (8)

               Uusi arvio toimista, jotka Yhdistynyt kuningaskunta on toteuttanut liiallisen alijäämän korjaamiseksi viimeistään budjettivuonna 2014–2015 neuvoston 2 päivänä joulukuuta 2009 Euroopan unionin toiminnasta tehdyn sopimuksen 126 artiklan 7 kohdan nojalla antaman suosituksen johdosta, johtaa seuraaviin päätelmiin:

                           —

                           Kokonaistuotannon kasvu supistui Yhdistyneessä kuningaskunnassa merkittävästi vuosien 2008–2009 maailmanlaajuisen talous- ja finanssikriisin seurauksena, mikä vaikutti myös julkiseen talouteen. Julkisen talouden alijäämä kasvoi 10,9 prosenttiin suhteessa BKT:hen budjettivuonna 2009–2010. Tämä johtui suurelta osin tulojen pienenemisestä ja sosiaaliturvamenojen kasvusta talouden toimeliaisuuden supistumisen vuoksi, sekä hallituksen budjettivuodeksi 2009–2010 ilmoittamista finanssipoliittisista elvytystoimista. Yhdistynyt kuningaskunta toteutti vakauttamissuunnitelman, jossa keskityttiin pääasiassa menoleikkauksiin, käänsi alijäämän lasku-uralle.

                           —

                           Budjettivuonna 2010–2011 julkisen talouden alijäämä oli 9,1 prosenttia suhteessa BKT:hen. Yhdistyneen kuningaskunnan tuona budjettivuonna toteuttamat toimenpiteet perustuivat joulukuussa julkistettuun vuoden 2009 budjetin valmisteluraporttiin, maaliskuussa esitettyyn budjettiin ja parlamenttivaalien jälkeen kesäkuussa annettuun toiseen hätäbudjettiin. Lisäksi lokakuussa 2010 julkaistiin menoja koskeva uudelleenarviointi. Kaiken kaikkiaan toimenpiteet olivat yleensä takapainotteisia ja ne kohdistuivat lähinnä menoleikkauksiin verojenkorotusten sijaan. Budjettivuoteen 2014–2015 saakka maaliskuussa esitetyssä budjetissa, syyskuussa annetuissa lausumissa ja menoja koskevissa katsauksissa ei merkittävästi muutettu alkuperäistä vakauttamissuunnitelmaa. Vakauttamissuunnitelma, jota toteutettiin yli viiden vuoden ajan, muodostui lähinnä huomattavista ministeriökohtaisista menoleikkauksista sekä palkkojen jäädyttämisestä ja hyvinvointimenojen supistamisesta. Tärkeimmät ilmoitetut verotukseen liittyvät toimenpiteet olivat yleisen alv-kannan korottaminen, pankkiveron käyttöönotto ja korottaminen, sosiaaliturvamaksujen korottaminen, yritysveroasteen alentaminen, ansiotuloveroon tehtävän perusvähennyksen korottaminen, valmisteverojen alentaminen ja veronkierron torjuntaan tähtäävät toimenpiteet. Budjettivuodesta 2012–2013 alkaen alijäämää supistivat myös Englannin keskuspankin osinkojen siirrot Asset Purchase Facility -rahaston välityksellä. Vakauttamistoimien tuloksena nimellinen alijäämä suhteessa BKT:hen supistui vuosittain seuraavasti: 7,7 prosenttiin budjettivuonna 2011–2012, 7,6 prosenttiin budjettivuonna 2012–2013, 5,9 prosenttiin budjettivuonna 2013–2014 ja 5,2 prosenttiin budjettivuonna 2014–2015. Rakenteellinen alijäämä oli suhteessa BKT:hen 7,0 prosenttia budjettivuonna 2010–2011, 5,9 prosenttia budjettivuosina 2011–2012 ja 2012–2013, 4,6 prosenttia budjettivuonna 2013–2014 ja 4,7 prosenttia budjettivuonna 2014–2015.

                           —

                           Rakenteellisten toimien vuotuinen keskiarvo oli 0,7 prosenttia suhteessa BKT:hen budjettivuodesta 2010–2011 budjettivuoteen 2014–2015. Kun tehdään korjaus, jossa otetaan huomioon tämänhetkisen ennusteen ja neuvoston 2 päivänä joulukuuta 2009 antaman suosituksen taustalla olevan ennusteen välillä tehtyjen potentiaalisen tuotannon kasvun tarkistusten vaikutus sekä tavanomaisten joustojen perusteella oletetusta kehityksestä poikkeavan tulokehityksen vaikutus, keskimääräisten vuotuisten rakenteellisten sopeutustoimien vaikutukseksi arvioidaan kyseisellä ajanjaksolla 1,1 prosenttia suhteessa BKT:hen, mikä on vähemmän kuin neuvoston suosituksen mukainen finanssipoliittisten toimien vuotuinen keskiarvo, joka oli 1 prosenttia suhteessa BKT:hen.

                           —

                           Vuoden 2009 budjetin valmisteluraportin ja syyskuun 2014 lausuman välisenä aikana hyväksyttyjen päätösperäisten vakauttamistoimien arvioitu yhteisvaikutus oli budjettivuosien 2010–2011 ja 2014–2015 välisenä aikana noin 3,5 prosenttia suhteessa BKT:hen.

                           —

                           Julkinen bruttovelka kasvoi liiallista alijäämää koskevan menettelyn aikana niin, että se oli 88,4 prosenttia suhteessa BKT:hen budjettivuonna 2014–2015. Velkasuhteen heikkeneminen johtui pääasiassa julkisen sektorin alijäämästä, mutta myös rahoitussektorin toimenpiteistä.

               (9)

            Näiden tekijöiden perusteella voidaan päätellä, että hyväksytystä ja edelleen toteutettavasta vakauttamisohjelmasta huolimatta Yhdistynyt kuningaskunta ei ole poistanut liiallista alijäämää budjettivuoteen 2014–2015 mennessä. Yhdistynyt kuningaskunta ei ole myöskään noudattanut neuvoston 2 päivänä joulukuuta 2009 suosittamaa finanssipoliittisten toimien vuotuista keskiarvoa, joka oli 1
                   prosenttia suhteessa BKT:hen. Kokonaistilanteen arvioinnin perusteella Yhdistynyt kuningaskunta ei ole toteuttanut riittäviä toimia neuvoston 2 päivänä joulukuuta 2009 Euroopan unionin toiminnasta tehdyn sopimuksen 126 artiklan 2 kohdan nojalla antaman suosituksen johdosta,
         ON HYVÄKSYNYT TÄMÄN PÄÄTÖKSEN:
   1 artikla
   Yhdistynyt kuningaskunta ei ole toteuttanut tuloksellisia toimia 2 päivänä joulukuuta 2009 annetun neuvoston suosituksen johdosta.
   2 artikla
   Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.

      Tehty Luxemburgissa 19 päivänä kesäkuuta 2015.

            Neuvoston puolesta

            Puheenjohtaja

         J. REIRS

      (1)  Neuvoston asetus (EY) N:o 1467/97, annettu 7 päivänä heinäkuuta 1997, liiallisia alijäämiä koskevan menettelyn täytäntöönpanon nopeuttamisesta ja selkeyttämisestä (EYVL L 209, 2.8.1997, s. 6).

      (2)  Neuvoston päätös 2008/713/EY, tehty 8 päivänä heinäkuuta 2008, liiallisen alijäämän olemassaolosta Yhdistyneessä kuningaskunnassa (EUVL L 238, 5.9.2008, s. 5).

      (3)  Kaikki asiakirjat, jotka liittyvät Yhdistyneen kuningaskunnan liiallista alijäämää koskevaan menettelyyn, ovat saatavilla osoitteessa http://ec.europa.eu/economy_finance/economic_governance/sgp/deficit/countries/uk_en.htm

      (4)  Neuvoston päätös 2009/409/EY, tehty 27 päivänä huhtikuuta 2009, sen toteamisesta EY:n perustamissopimuksen 104 artiklan 8 kohdan mukaisesti, onko Yhdistynyt kuningaskunta toteuttanut EY:n perustamissopimuksen 104 artiklan 7 kohdan nojalla 8 päivänä heinäkuuta 2008 annetun neuvoston suosituksen mukaisia tuloksellisia toimia (EUVL L 132, 29.5.2009, s. 11).


title: Neuvoston päätös, tehty 29 päivänä huhtikuuta 2004, työturvallisuuden ja työterveyden neuvoa-antavan komitean tšekkiläisten, virolaisten, kyproslaisten, latvialaisten, liettualaisten, unkarilaisten, maltalaisten, puolalaisten, slovenialaisten ja slovakialaisten varsinaisten jäsenten ja varajäsenten nimeämisestä

text:
               30.4.2004

               FI

               Euroopan unionin virallinen lehti

               C 116/11

      NEUVOSTON PÄÄTÖS,
   tehty 29 päivänä huhtikuuta 2004,
   työturvallisuuden ja työterveyden neuvoa-antavan komitean tšekkiläisten, virolaisten, kyproslaisten, latvialaisten, liettualaisten, unkarilaisten, maltalaisten, puolalaisten, slovenialaisten ja slovakialaisten varsinaisten jäsenten ja varajäsenten nimeämisestä
   (2004/C 116/03)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon asiakirjan Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Euroopan unioniin (1) ja erityisesti sen 52 artiklan,
   ottaa huomioon työturvallisuuden ja työterveyden neuvoa-antavan komitean perustamisesta 22 päivänä heinäkuuta 2003 tehdyn neuvoston päätöksen 2003/C 218/01 ja erityisesti sen 3 artiklan,
   ottaa huomioon edellä mainittujen valtioiden hallitusten neuvostolle esittämät ehdokasluettelot,
   sekä katsoo seuraavaa:

               (1)

               neuvosto on 22 päivänä joulukuuta 2003 tekemällään päätöksellä (2) nimennyt työturvallisuuden ja työterveyden neuvoa-antavan komitean jäsenet ja varajäsenet 1 päivänä tammikuuta 2004 alkaneeksi ja 31 päivänä joulukuuta 2006 päättyväksi toimikaudeksi, ja

               (2)

               on aiheellista nimetä uusien jäsenvaltioiden työturvallisuuden ja työterveyden neuvoa-antavan komitean varsinaiset jäsenet ja varajäsenet 31 päivänä joulukuuta 2006 päättyväksi toimikaudeksi,

         ON PÄÄTTÄNYT SEURAAVAA:
   Ainoa artikla
   Nimetään seuraavat henkilöt työturvallisuuden ja työterveyden neuvoa-antavan komitean jäseniksi ja varajäseniksi 1 päivänä toukokuuta 2004 alkavaksi ja 31 päivänä joulukuuta 2006 päättyväksi toimikaudeksi:
   I   HALLITUSTEN EDUSTAJAT

               Maa

               Varsinaiset jäsenet

               Varajäsenet

               Tšekki

               Daniela KUBÍČKOVÁ

               Josef JIRKAL
               Michael VÍT

               Viro

               Ivar RAIK

               Katrin LEPISK
               Tooma VALNER

               Kypros

               Leandros NICOLAIDES

               Anastasios YIANNAKI
               Marios KOURTELLIS

               Latvia

               Renārs LŪSIS

               Inta LAGANOVSKA
               Jānis BĒRZIŅŠ

               Liettua

               Romas KANCEVICIUS

               Jonas NAUJALIS
               Rita ZUBKEVICIUTE

               Unkari

               András BÉKÉS

               György UNGVÁRY
               Péter ESZTÓ

               Malta

               Mark GAUCI

               Vince ATTARD
               Silvio FARRUGIA

               Puola

               Danuta KORADECKA

               Daniel PODGÓRSKI
               …

               Slovenia

               Tatjana PETRIČEK

               Ms Mojca GRUNTAR ČINČ
               Mr Jože HAUKO

               Slovakia

               Elena BARTUNKOVÁ

               L'ubica HETTYCHOVÁ
               Ivan MAJER

         II   TYÖNTEKIJÄJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Tšekki

               Pavel SKÁCELÍK

               Vlastimil ALTNER
               Luboš POMAJBÍK

               Viro

               Argo SOON

               Peeter ROSS
               Ülo KRISTJUHAN

               Kypros

               Nikos ANDREOU

               Olga POULIDA
               …

               Latvia

               Ziedonis ANTAPSONS

               Mārtiņš PUŽULS
               Ija RUDZĪTE

               Liettua

               Rimantas KUMPIS

               Aurelija MALUKAITE
               Gediminas MOZURA

               Unkari

               Pál GERGELY

               Károly GYÖRGY
               Szilvia BORBÉLY

               Malta

               Saviour SAMMUT

               Joseph GERADA
               …

               Puola

               Iwona PAWLACZYK

               Jacek GADOWSKI
               Ludwik STASZAK

               Slovenia

               Lučka BÖHM

               Vilko ŠVAB
               Spomenka GERŽELJ

               Slovakia

               Peter RAMPAŠEK

               Jaroslav BOBELA
               Ján KOŠOVSKÝ

         III   TYÖNANTAJAJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Tšekki

               Miroslav BURIŠÍN

               František HROBSKÝ
               Ludmilla HÁLKOVOVÁ

               Viro

               Iren VÕITRA

               Ilmar LINK
               Kristiina KIBE

               Kypros

               Petros PETROU

               Lefteris CARYDIS
               …

               Latvia

               Aleksandrs GRIGORJEVS

               Edgars KORČAGINS
               Irēna UPZARE

               Liettua

               Jonas GUZAVICIUS

               Laura SIRVYDIENE
               Vytautas TRECIOKAS

               Unkari

               József István KOVÁCS

               Antal SZABADKAI
               Judit NOSZTRAI

               Malta

               John SCICLUNA

               Joe DELIA
               …

               Puola

               …

               Julia ROLA-JANICKA
               Jacek MĘCINA

               Slovenia

               Azra SERAŽIN

               Nina GLOBOČNIK
               Ms Slavi PIRŠ

               Slovakia

               Juraj UHEREK

               Milan ONDAŠ
               …

      Tehty Luxemburgissa 29 päivänä huhtikuuta 2004.

            Neuvoston puolesta

            Puheenjohtaja

         M. McDOWELL

      (1)  EUVL L 236, 23.9.2003.

      (2)  EUVL C 321, 31.12.2003, s. 17.